Document ID: 32005R0228

KOMISIJAS REGULA (EK) Nr. 228/2005
(2005. gada 10. februāris),
ar ko groza Regulu (EK) Nr. 115/2005 par uzaicinājumu piedalīties konkursā uz kompensāciju par kviešiem, ko eksportē uz dažām trešajām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 13. panta 3. punkta pirmo daļu,
tā kā:
(1)
Komisijas Regulā (EK) Nr. 115/2005 (2) tika izsludināts uzaicinājums piedalīties konkursā uz kompensāciju par kviešiem, ko eksportē uz dažām trešajām valstīm.
(2)
Pārbaude pierādījusi, ka pieļautas kļūdas dēļ minētā Regula neatbilst pasākumiem, par kuriem tika nobalsots pārvaldības komitejā, attiecībā uz valstīm, uz kurām konkurss neattiecas. Tādēļ minētā regula jāizlabo,
IR PIEŅĒMUSI ŠO REGULU.
1. pants
Regulas (EK) Nr. 115/2005 1. panta 2. punkts jāgroza šādi:
“2. Konkurss attiecas uz kviešiem, kurus eksportē uz visiem galamērķiem, izņemot Albāniju, Bijušo Dienvidslāvijas Republiku Maķedoniju, Bosniju un Hercegovinu, Bulgāriju, Horvātiju, Lihtenšteinu, Rumāniju, Serbiju un Melnkalni (3) un Šveici.”
2. pants
Šī regula stājas spēkā tās publicēšanas Eiropas Savienības Oficiālajā Vēstnesī dienā.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 10. februārī

Labels: 18
3
17
5